20/09/2021 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa do estudo de detalle para a mellora da accesibilidade e as condicións xerais nas edificacións do grupo de vivendas Diego Xelmírez. Santa Marta de Arriba, números 25 a 33

O Pleno da Corporación, na sesión ordinaria que tivo lugar o día 29 de xullo de 2021, adoptou entre outros, o seguinte acordo: â Aprobar definitivamente o estudo de detalle para a mellora da accesibilidade e as condicións xerais nas edificacións do grupo de vivendas Yali Dale Forjanes D'aubarede (Santa Marta de Arriba, números 25 a 33), segundo o proxecto reformado redactado pola arquitecta Hildegard Maria Zaidane Meya, presentado con data 20 de abril de 2021. De seguido publícase a descrición da ordenación proposta no citado estudo de detalle. En todo caso, a eficacia do acto de aprobación definitiva e a entrada en vigor do estudo de detalle queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición da Modificación no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia). Santiago de Compostela, 14 de setembro de 2021. A concelleira delegada de Urbanismo, Vivenda e Cidade Histórica (P. D. DEC/4742/2019, do 17 de xuño de 2019) Asdo.: Mercedes Rosón Ferreiro II.–PROPOSTA DE ACTUACIÓN 1. ACTUACIÓNS SOBRE AS EDIFICACIÓNS ASCENSORES, ADAPTACIÓN DE ESCALEIRAS E PORTAIS O Presente Estudio de Detalle posibilita a ocupación do espazo público necesario para a instalación dun ascensor en cada unidade edificatoria, pero en ningún caso obriga á instalación do mesmo, polo que será decisión de cada comunidade a súa implantación. As condicións definidas neste apartado supoñen as propostas de implantación dos ascensores e as obras de adaptación que a continuación se relatan. As solucións propostas para a instalación dos ascensores considéranse as opcións mais axeitadas segundo os criterios expostos a continuación: a) Unidades de actuación 1 e 3. Portais n.º 25-27 e n.º 31-33. Propóñense varias solucións para a implantación dos ascensores nestes bloques que poderán realizarse segundo o presente estudio de detalle. Dispoñer dun espazo público afastado das vías principais que conforman os patios de entrada e posterior en forma de H, non provoca o menoscabo do uso do espazo público que pode chegar a ocupar, nin tampouco se desvirtúa a imaxe unitaria do conxunto de vivendas respecto ó tratamento unitario das pezas urbanas homoxéneas nas unidades edificatorias 1 e 3 que son simétricas. a1. Proposta de instalación do ascensor no espazo público de patio aberto, acaroado á fachada do núcleo de escaleiras, tanto no patio de entrada (proposta, a1.1) coma no posterior (proposta, a1.2). Cada unidade, ten dous bloques unidos polo núcleo de escaleiras. A conexión a media cota de planta de cada bloque, obriga á instalación dun ascensor con dobre embarque a 180.º, coas zonas de embarco a ambos laterais, conectados cos bloques a través da apertura dun oco na fachada. O novo volume a implantar afectará ás ventás dos baños das vivendas das fachadas dese patio, polo que se deberá prever un espazo de separación para ventilación natural, ou poderase propoñer outra ventilación á cuberta tipo caixa en cumprimento da normativa legal vixente. Deberá garantirse a limpeza e mantemento deste espazo no caso de separación da fiestra mediante ocos practicables. Na planta baixa a zona de embarque poderase deixar aberta ó exterior de xeito funcione como espazo cuberto previo a entrada do portal e permita a ventilación da ventá do baño da vivenda de planta baixa que da fronte a ese espazo, ou cerrado prevendo á ventilación forzada no baño que da fronte a dito espazo. As ventás dos espazos vivideiros non se verán afectadas pola actuación. A ventilación dos espazos comúns quedará asegurada mediante ocos de ventilación tanto na fachada do patio posterior no caso da colocación do ascensor polo patio da entrada do edificio, coma no fronte, no caso da colocación do ascensor polo patio posterior. Neste último caso a actuación implica o traslado dos armarios de contadores de subministración e a arqueta existente no patio, que deberán ser recolocados segundo os parámetros da normativa legal vixente. Incorporarase una meseta e rampla de acceso ás vivendas de planta baixa co obxecto de salvar o paso existente no acceso ó edificio e asegurar a así un percorrido accesible dende a entrada do mesmo. Esquema proposta a1.1, coa instalación do ascensor no patio da entrada do edificio. ESQUEMA PROPOSTA a1.1 PLANTA BAIXA ACCESO Ó PORTAL ESQUEMA PROPOSTA a1.1 PLANTA BAIXA ACCESO Ó PORTAL ESQUEMA SECCIÓN PROPOSTA. ESQUEMA ALZADO Esquema proposta a1.2, coa instalación do ascensor no patio posterior do edificio. ESQUEMA PROPOSTA a1.2. PLANTA BAIXA ACCESO Ó PORTAL a2. Proposta de instalación do ascensor no interior do espazo común das escaleiras. Esta proposta leva implícita a demolición das escaleiras e fachadas do espazo que as aloxa, para a colocación do ascensor con dobre embarque no centro do espazo. Deste xeito ó acceso ó ascensor realízase enfrontado ás vivendas facilitando o seu uso. As escaleiras discorren de xeito circular a ambos lados do ascensor, creando unha fachada en planta con forma elíptica, que permite a desafectación das ventás dos baños dispostos a ambos lados das fachadas. Esta solución supón unha menor ocupación do espazo exterior, pero implica un costo de execución maior ás outras solucións propostas debido á demolición completa e nova execución do núcleo de escaleiras. Deberase garantir a correcta iluminación e ventilación das escaleiras segundo a normativa vixente, non menoscabando as condicións iniciais existentes nos inmobles. ESQUEMA PROPOSTA a.2 PLANTA BAIXA ACCESO Ó PORTAL ESQUEMA PROPOSTA a.2 PLANTA TIPO ACCESO ÁS VIVENDAS b) Unidade de actuación 2. Portal n.º 29. A unidade 2 é un bloque con dous vivendas por planta simétricas respecto ó eixe perpendicular ó portal situado no centro da fachada. A proposta da instalación do ascensor é fronte ó portal da fachada principal, coa separación necesaria para a entrada lateral ó portal. Tería polo tanto un so embarque cara os rellanos das vivendas e escaleiras. A ventilación das escaleiras realizarase mediante novos ocos dispostos no espazo de separación. ESQUEMA PROPOSTA ALZADO ESQUEMA PROPOSTA PLANTA BAIXA ACCESO Ó PORTAL ESQUEMA PROPOSTA SECCIÓN ESQUEMA PROPOSTA PLANTA TIPO ACCESO ÁS VIVENDA Analizáronse outras opcións como a colocación do ascensor na zona posterior, de maneira que non interferise na zona pública de paso e sen a afectación dos servicios urbanísticos de abastecemento, pero o acceso ás vivendas realizaríase polos aseos situados na parte central da fachada posterior, non considerándose viable esta proposta. Tampouco se atopou outra posibilidade sinxela que resolva adecuadamente os accesos ás vivendas. Nos planos de proposta adxuntos establécense as seguintes delimitacións:  Área ocupable: Representa a zona de espazo público exterior que é preciso ocupar cos novos elementos de accesibilidade (ascensor e accesos). A definición da área ten un pequeno marxe que permite algúns axustes de dimensioado.  Área de intervención do bloque: Representa a definición da área de intervención no espazo público onde se resolvan tódolos elementos de accesibilidade como o ascensor, ou aqueles necesarios para salvar pequenos desniveis como ramplas e outros para os accesos ó portal, no caso de resultar necesarios. Unidades de actuación 1 e 3. Portais n.º 25-27 e n.º 31-33 Unidade de actuación 2. Portal n.º 29 En calquera das actuacións, deberase garantir un paso de beirarrúa que cumpra as condicións dos espazos públicos respecto a accesibilidade. Non se considera necesario o tratamento homoxéneo dos novos volumes dos ascensores nas unidades 1 e 3, no que se propoñen varias solucións alternativas, todas en torno ó núcleo de escaleiras existente, situado ó fondo dos patios, afastado das fachadas máis públicas, polo que non se considera que o seu material de acabado desvirtúe o carácter unitario da imaxe do conxunto edificatorio. Núcleo de escaleiras Nas solucións a1.1 e a1.2 das unidades de actuación 1 e 3, non é necesario modificar a configuración do núcleo de escaleiras en ningunha das dúas alternativas, só adaptar a súa conexión cos novos ascensores. Na solución da unidade 2 tampouco é necesario a modificación do núcleo de escaleiras, só a demolición do fronte de fachada para establecer a conexión co módulo do ascensor. Portais En cada proposta resolverase o acceso ós portais existentes dentro do perímetro de ocupación máxima de solo definida nos planos de ordenación. Configuración volumétrica As caixas dos ascensores situáranse segundo a localización especificada nas diversas alternativas dos esquemas gráficos do presente documento. A altura máxima será a estritamente necesaria para o cumprimento do sobre recorrido de seguridade sobre a última planta, presente na normativa de ascensores. Estrutura A estrutura das caixas os ascensores será de perfilaría estrutural metálica e os materiais de acabado definiranse nas propostas dos proxectos para a solicitude da correspondente licencia da instalación de cada ascensores, non sendo necesario o carácter unitario dos mesmos. FACHADAS Tratamento das fachadas En xeral as fachadas do conxunto non presentan patoloxías graves, só no seu acabado debido ao paso do tempo e á falta de mantemento. É preciso a renovación das mesmas, de cara a súa reparación e a adecuación ás novas demandas de habitabilidade mediante o illamento, que garanta un mellor acondicionamento térmico interior, unha mellor impermeabilidade, unhas condicións estéticas óptimas, e una merma das emisións de CO2 ó ambiente. Actualmente as fachadas de todo o conxunto manteñen o mesmo tratamento de cor no acabado, e mesmo cor nas carpinterías. Distínguense dúas situacións:  Actuacións de mellora do aspecto exterior O tratamento da fachada manterá a distinción entre o zócolo presente en todos os bloques e os outros paramentos das fachadas. Nas fachadas que se encontran actualmente recebadas e pintados terase especial coidado en manter as liñas e xuntas de retracción así como os resaltes e sutís liñas de composición dos ocos, de acordo coa solución orixinal, tal e como se mostra nos alzados reguladores. Nas fachadas laterais da unidade 2, retiraranse os paneis metálicos estriados existentes para un tratamento idéntico ó permitido no resto de fachadas. As vivendas están carentes de espazo de tendal no seu interior, polo que se procederá á instalación dunhas caixas formadas por lamas de aluminio acaroados ás fachadas como espazos de tendal, ordenados segundo planos de fachadas da mesma forma, e cor definida na paleta cromática. Hai vivendas de planta baixa nas que non é posible a instalación destes elementos por estar en contacto coa vía pública ou non ter a altura de antepeito necesaria para a súa colocación. Estas vivendas actualmente utilizan a zona de espazo público posterior, na se se encontran os tendais abertos formados por postes e cordas que os unen. Non está previsto a modificación desta espazo no presente estudio. A posibilidade de localización dos tendais nos ocos das ventás nos casos das vivendas de planta baixa, virán contemplados e xustificados no correspondente proxecto para a solicitude de licencia das obras de fachada, de xeito que nos interfiran nas estradas ou pasos públicos, nin nas zonas de acceso ós edificios.  Actuacións de mellora do comportamento enerxético dos edificios Calquera actuación tendente a este fin que supoña actuacións de maior alcance que as descritas sobre o aspecto exterior do conxunto, deberá seguir as seguintes pautas compositivas e estéticas: – Manterase a distinción formal e o contraste entre o baseamento e as plantas altas, elemento identificador do conxunto, respectando a disposición dos zócolos, ocos, e calquera outro elemento estrutural característico. – Preferentemente, as texturas dos novos paramentos serán lisas, de grao fino e aspecto pétreo, tipo SATE, (e dicir, non chapas ou paneis lisos metálicos), mantendo visibles as liñas de corte necesarios para a correcta execución da solución, segundo a solución orixinal. Tódalas fachadas das edificacións serán tratadas coa mesma solución, cara a manter o carácter unitario do conxunto. A intervención suporá a eliminación do impacto visual das instalacións que se encontran presentes nas fachada. Paleta cromática A paleta cromática das fachadas será as seguinte ou similares: CUBERTAS Os bloques teñen cubrición de tella curva. Manterase, polo tanto esta solución, que se admite por ser a maioritariamente implantada. Canlóns e baixantes Os canlóns e baixantes serán metálicos de sección circular e cor RAL 7015 ou similar igualando ós zocalos e verteaugas. CARPINTERÍA Manteranse as dimensións e a posición dos ocos existentes. Como elemento unificador das distintas solucións posibles dos ocos, establécese unha única cor (branca) para as carpinterías destes ocos. A carpintería poderá ser de madeira, PVC ou metálica e o seu despece cunha división horizontal predominante na actualidade conservando a estética inicial dos edificios. Nos edificios atópase dobre ventá e simple. Admítese para a mellora do comportamento enerxético do edificio a solución do oco con dobre ventá, sendo igualmente válida a instalación dunha soa ventá na liña de fachada actual coas prestacións mínimas definidas no CTE DB HE para a zona climática correspondente. Os aumentos de volume resultantes da implantación dos novos elementos necesarios para resolver a accesibilidade das vivendas e aqueles outros encamiñados a mellorar a eficiencia enerxética dos edificios non computaran edificabilidade.2. ACTUACIÓNS SOBRE O ESPAZO PÚBLICO. CRITERIOS XERAIS A implantación dos ascensores no exterior das edificacións no espazo público non interfire coa calidade e funcionalidade do mesmo, Os ascensores das unidades 1 e 3, bloques n.º 25 e n.º 27, n.º 31 e n.º 33 respectivamente, instalaranse nas zona de patio aberto de fachada principal ou posterior non interferindo na funcionalidade de estes espazos. A instalación do ascensor do n.º 29 na unidade 2, interfire no vial público e no tránsito peonil que pode reorganizarse dunha maneira sinxela sen precisar unha reurbanización xeral do ámbito (ver plano e5 proposta de intervención), modificando o lado do aparcamento no vial de acceso e limitando as prazas na zona do fondo de saco cunha praza e outra adaptada, para facilitar a volta dos vehículos. En canto ós servicios urbanísticos que se poden ter afección pola instalación dos ascensores no espazo exterior público, a rede de saneamento vai polo vial principal Rúa Santa Marta de Arriba, polo que non parecen verse afectados (plano e2 y e6). A rede de abastecemento de auga como se pode ver no plano e2, e6, discorre polo vial de aceso as edificacións quedándose a pe do inicio do patio aberto nas unidades de intervención 1 e 3, polo que non se vería afectado o servicio nestes bloques. Non obstante na unidade 2, bloque n.º 29, o abastecemento pasa por debaixo da zona de instalación do ascensor, polo que si se vería afectado o servicio, pola instalación do ascensor no exterior.